“แบงก์ชาติสวีเดน” ขึ้นดอกเบี้ย 0.50% หวังสกัดเงินเฟ้อ
“ธนาคารกลางสวีเดน หรือริกส์แบงก์” มีมติปรับขึ้นอัตราดอกเบี้ยนโยบาย 0.50% สู่ระดับ 3.50% เพื่อต่อสู้กับเงินเฟ้อที่เคลื่อนไหวที่ระดับสูงสุดในรอบเกือบ 30 ปี
“ธนาคารกลางสวีเดน หรือริกส์แบงก์” มีมติปรับขึ้นอัตราดอกเบี้ยนโยบาย 0.50% สู่ระดับ 3.50% เพื่อต่อสู้กับเงินเฟ้อที่เคลื่อนไหวที่ระดับสูงสุดในรอบเกือบ 30 ปี
26 เม.ย. 2566

ธนาคารกลางสวีเดน หรือริกส์แบงก์ (Riksbank) มีมติปรับขึ้นอัตราดอกเบี้ยนโยบาย 0.50% สู่ระดับ 3.50% ในที่ประชุมวันนี้ (26 เม.ย.) ซึ่งสอดคล้องกับการคาดการณ์ของนักวิเคราะห์ พร้อมส่งสัญญาณว่าใกล้จะมาถึงจุดสิ้นสุดของวงจรการคุมเข้มนโยบายการเงินแล้ว
ทั้งนี้ ธนาคารกลางสวีเดนได้เดินหน้าปรับขึ้นดอกเบี้ยนโยบายในเชิงรุกตลอดช่วงหลายไตรมาสที่ผ่านมา เพื่อต่อสู้กับเงินเฟ้อที่เคลื่อนไหวที่ระดับสูงสุดในรอบเกือบ 30 ปี แต่ขณะนี้ธนาคารกลางสวีเดนได้เริ่มชะลอระดับการปรับขึ้นดอกเบี้ยนโยบายแล้ว เนื่องจากเจ้าหน้าที่กำหนดดอกเบี้ยพิจารณาถึงภาวะปั่นป่วนในตลาดเงินและเศรษฐกิจประเทศต่าง ๆ ที่เริ่มชะลอตัวลง
อย่างไรก็ตาม ธนาคารกลางสวีเดนเน้นย้ำว่าภารกิจในการสกัดเงินเฟ้อยังไม่จบลงเพียงเท่านี้